Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes direktīva par atkritumiem ar ko groza Komisijas priekšlikumu atbilstīgi EK līguma 250. panta 2. punktam /* COM/2008/0559 galīgā redakcija - COD 2005/0281 */





[pic] | EIROPAS KOPIENU KOMISIJA | Briselē, 1.10.2008 COM(2008) 559 galīgā redakcija 2005/0281 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVA par atkritumiem AR KO GROZA KOMISIJAS PRIEKŠLIKUMU atbilstīgi EK līguma 250. panta 2. punktam 2005/0281 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES DIREKTĪVAI par atkritumiem 1. Ievads EK līguma 251. panta 2. punkta trešās daļas c) apakšpunkts paredz, ka Komisijai jāsniedz atzinums par Eiropas Parlamenta otrajā lasījumā ieteiktajiem grozījumiem. Komisija šeit izklāsta savu atzinumu par 38 grozījumiem, ko ieteicis Parlaments. 2. Priekšvēsture Komisija 2005. gada 21. decembrī pieņēma priekšlikumu direktīvai, ar ko pārskata Direktīvu 2006/12/EK par atkritumiem. Priekšlikumu 2005. gada 26. decembrī nosūtīja Eiropas Parlamentam un Padomei pieņemšanai saskaņā ar koplēmuma procedūru atbilstīgi EK līguma 251. pantam. Eiropas Ekonomikas un sociālo lietu komiteja sniedza atzinumu 2006. gada 19. jūnijā. Reģionu komiteja pieņēma atzinumu 2006. gada 14. jūnijā. Abas komitejas kopumā atbalstīja Komisijas priekšlikumu, lai gan aicināja izstrādāt reglamentējošāku un detalizētāku pieeju. Padome pieņēma kopējo nostāju 2007. gada 20. decembrī. Eiropas Parlaments pieņēma nostāju otrajā lasījumā 2008. gada 17. jūnijā. 3. Priekšlikuma mērķis Priekšlikuma pamatā ir secinājumi Tematiskajā stratēģijā atkritumu rašanās novēršanai un atkritumu pārstrādei (COM (2005) 666 galīgā redakcija), kuros pausts, ka vajadzīga spēkā esošo tiesību aktu vienkāršošana un modernizācija, ja pieredze liecina, ka tas ir nepieciešams, lai samazinātu administratīvo slogu, vienlaikus saglabājot vides aizsardzības līmeni atbilstīgi labāka regulējuma mērķim. Tātad šā priekšlikuma mērķis ir pārskatīt Atkritumu pamatdirektīvu, lai to modernizētu, vienkāršotu un paaugstinātu tajā paredzēto vides aizsardzības līmeni, pārskatītajā versijā iestrādāt Bīstamo atkritumu direktīvu (91/689/EEK) un atcelt Atkritumeļļu direktīvu (75/439/EEK), dažus tās noteikumus iekļaujot Atkritumu pamatdirektīvā. 4. Komisijas atzinums par Eiropas Parlamenta grozījumiem Eiropas Parlaments 2008. gada 17. jūnija plenārsēdē pieņēma kompromisu paketi ar 38 grozījumiem (Nr. 104 –142), kuriem Padome piekritusi, lai panāktu vienošanos otrajā lasījumā. Ar šiem grozījumiem - nosaka mērķus sadzīves atkritumu un būvdarbos un ēku nojaukšanā radušos atkritumu pārstrādei un ievieš noteikumus par atkritumu rašanās novēršanas mērķu noteikšanu nākamībā; - nosaka piecu pakāpju atkritumu hierarhiju prioritārā secībā; - precizē dažus noteikumus par bīstamiem atkritumiem, par kritērijiem attiecībā uz „atkritumu beigu stadiju” un par bioloģiskajiem atkritumiem. 4.1. Komisijas pieņemtie grozījumi Komisijai visi šie grozījumi ir pieņemami, jo tie ir saskaņā ar priekšlikuma vispārīgo mērķi un iezīmēm. 5. Secinājumi Atbilstīgi EK līguma 250. panta 2. punktam Komisija groza savu priekšlikumu, kā norādīts iepriekš.